Our House -lähiöfestivaalit 8.8.–15.8.2015 Vantaan Korsossa

**Tikkurila sisusti unelmakodin purettavaan kerrostalokolmioon**

Tikkurila Oyj on yksi pääyhteistyökumppaneista Suomen ensimmäisillä Our House -lähiöfestivaaleilla, jotka järjestetään 8.8.–15.8.2015 Vantaalla Korson Mikkolassa. Tapahtuman järjestää Momokoti (momo = modest & modern), joka haluaa parantaa 1950–70-luvun asuntojen ja lähiöiden arvostusta koteina ja asuinpaikkoina. Tarkoituksena on myös edistää keskustelua siitä, voiko suomalaisen perheen unelmakoti sijaita lähiössä ja mikä on suomalaisten lähiöiden tulevaisuus.

***"25 % kaikista Suomen asunnoista on rakennettu 1960- ja 70-luvuilla. Mediassa nähtävät unelmien kodit ovat kuitenkin lähes aina joko vanhoja arvoasuntoja tai uusia, 2000-luvun koteja."***

Tikkurilan näyttelytilana on 3 h + k purettavassa VAV:n kerrostalossa (Marsinkuja 1 G, 3. krs) ja teemana "Jokainen koti on unelmakoti". 1970-luvun huoneet muuttuvat maalilla uusiksi, ja osoittavat samalla, ettei uuteen kotiin päästäkseen aina tarvitse muuttaa – joskus riittää, kun muuttaa olemassa olevaa kotiaan. Tikkurilan signature-asunnossa tutkitaan, miten erilaisia tunnelmia ja tiloja saa esiin näennäisesti persoonattomasta vuokra-asunnosta. Muutokset on toteutettu asunnon pintoja ja esineitä kierrätyshengessä käsitellen. Näyttelyn tunnelmatilat on suunnitellut **Kaisa Pikkujämsä** Tikkurila Oyj:stä.

Festivaalien yhteistyökumppaneita ovat Tikkurilan lisäksi Lähi-Tapiola (Suomen suurin vuokra-asuntojen omistaja), Tekes (esittelee älykotiteknologiaa), Sokos Hotels (ottaa kantaa Air B&B -ilmiöön ja trendiin lähiömatkailusta), Puustelli, Kekkilä (teemana yhteisöllinen puutarhanhoito), Vallila, Forbo ja Finnish Design Shop. Mediakumppaneina ovat A-Lehdet (Avotakka ja Unelmien Talo&Koti) sekä MTV3 (Huomenta Suomi).

**Lisätietoja:**

Hanna Korpela

Suunnittelupäällikkö, markkinointiviestintä, BU Finland, Tikkurila Oyj

Puh. 0201912141, matkapuh. 0[400 612 559](mailto:400%20612%20559), s-posti h[anna.korpela(at)tikkurila.com](mailto:Hanna.Korpela@tikkurila.com)

[www.tikkurila.fi/kotimaalarit/nyt/our\_house\_-lahiofestivaali](http://www.tikkurila.fi/kotimaalarit/nyt/our_house_-lahiofestivaali), [www.mynewsdesk.com/fi/tikkurila](http://www.mynewsdesk.com/fi/tikkurila)

Twitter: @ourhouseFI (#lähiöfestivaali, #ourhouseFI) ja Facebook: Facebook.com/Momoliving.

**Kuvia:** [http://213.138.147.67/tikkurila/Login.jsp?colID=qb5VNEfL](https://mail.tikkurila.com/owa/redir.aspx?SURL=DqNnHO-0rkeVIVFpUeX6MoFklDso-fWU2GuuhiwdS5tmh_RQjp3SCGgAdAB0AHAAOgAvAC8AMgAxADMALgAxADMAOAAuADEANAA3AC4ANgA3AC8AdABpAGsAawB1AHIAaQBsAGEALwBMAG8AZwBpAG4ALgBqAHMAcAA_AGMAbwBsAEkARAA9AHEAYgA1AFYATgBFAGYATAA.&URL=http%3a%2f%2f213.138.147.67%2ftikkurila%2fLogin.jsp%3fcolID%3dqb5VNEfL)

***Tikkurila****on johtava maalialan ammattilainen Pohjoismaissa ja Venäjällä. Olemme perinteikäs suomalainen yritys, joka toimii nykyään 16 maassa. Laadukkaiden tuotteiden ja kattavien palvelujen avulla varmistamme markkinoiden parhaan käyttäjäkokemuksen. Kestävää kauneutta vuodesta 1862.*[*www.tikkurilagroup.fi*](http://www.tikkurilagroup.fi/)

***Lähiöfestivaali Our House****on MOMOLIVING-tuotantoa.  
Momokoti/Momoliving on 50-, 60- ja 70-luvun kodeille ja lähiöille omistautunut projekti, joka tuottaa mediasisältöjä, kirjoja (mm. MOMO – Koti elementissään, 2013 Siltala) ja tapahtumia sekä tekee tutkimuksia asumisesta. Taustalla olevan Egnahem Media Oy:n tuotantoja on tv-sarja Tehtävä lähiössä (esitetty Yle TV1- ja Teema-kanavilla 2010–11 ja 2014).* [*http://momokoti.fi/*](http://momokoti.fi/)*, www.ourhouse.fi*